তেবোহো মোকোয়েনা
তেবোহো মোকোয়েনা (ইংরেজি: Teboho Mokoena; জন্ম: ২৪ জানুয়ারি ১৯৯৭) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লীগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব সুপারস্পোর্ট ইউনাইটেড এবং দক্ষিণ আফ্রিকা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন। মোকোয়েনা দক্ষিণ আফ্রিকা অনূর্ধ্ব-২০ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। তিনি ২০১৭ সালে দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ৭ ম্যাচে ১টি গোল করেছেন। দলগতভাবে, মোকোয়েনা এপর্যন্ত ২টি শিরোপা জয়লাভ করেছেন, যার উভয়ই সুপারস্পোর্ট ইউনাইটেডের হয়ে জয়লাভ করেছেন।